**Η μεταμόρφωση του Ναρκίσσου**

Ήταν μία συννεφιασμένη μέρα της άνοιξης, όταν η ζωή του Φίλιππου, που ερωτεύθηκε την γοργόνα Ναρκισσία, άλλαξε μια για πάντα. Η ιστορία ξεκινά στην αρχαία Πομπηία, εκεί όπου ο Φίλιππος αντίκρισε για πρώτη φορά την Ναρκισσία να ξεπροβάλλει από τα κρυστάλλινα νερά της καταγάλανης θάλασσας όπου αντικατοπτρίζονταν όλα τα εκθαμβωτικά χρώματα του ουρανού. Όσα συνέβησαν εκείνο το πρωινό ανέτρεψαν την ζωή του Φίλιππου μια για πάντα. Δεν μπορούσε ποτέ του να φανταστεί πως η αγαπημένη του Ναρκισσία θα τον παραπλανούσε με αυτόν τον τρόπο. Καθώς αυτός την ερωτευόταν όλο και περισσότερο και είχε οργανώσει για αυτήν ένα φεστιβάλ μοντέρνας και ποπ μουσικής, εκείνη με την κακιασμένη κουμπάρα τους είχαν ήδη προετοιμάσει τα πανούργα σχέδιά τους. Σε συνενόηνση με τον μοχθηρό αυτό άνθρωπο, Χρήστο... Δάντη θα πέτρωναν μια για πάντα τον Φίλιππο και όλους τους κατοίκους της Πομπηίας. Έτσι κι έγινε, κάνεις δεν περίμενε να εμφανιστεί στο φεστιβάλ εκείνος, όμως με το άκουσμα του διαχρονικού αυτού τραγουδιού "μάγια, μάγια θα σου κάνω " όλοι μαρμάρωσαν στα αλήθεια, μαζί και ο Φίλιππος. Η έκπληξη του Φιλίππου, δηλαδή η εμφάνιση του ταλαντούχου μουσικού Σάκη... Ρουβά ακυρώθηκε και εκείνος έφυγε απογοητευμένος. Στο μεταξύ η κακούργα κουμπάρα Μενεξία στράφηκε εναντίον της Ναρκισσίας μεταμορφώνοντας την αιώνια σε ένα Νάρκισσο στερεωμένο επάνω στα στιβαρά χέρια του Φιλίππου, προκειμένου να γίνει εκείνη η βασίλισσα της θάλασσας.